Bibi Sharliza Mohd Khalid

Puan Sri Bibi Sharliza Mohd Khalid (lahir 19 November 1971) ialah seorang ahli politik wanita di Malaysia. Beliau pernah menjadi Ahli Dewan Undangan Negeri, Negeri Sembilan bagi DUN Paroi pada 2004 hingga 2008 mewakili Pertubuhan Kebangsaan Melayu Bersatu (UMNO). Dalam partinya, beliau pernah menjadi Setiausaha Puteri UMNO Kebangsaan. Beliau juga merupakan Ketua Puteri UMNO Negeri Sembilan yang pertama (2001-2004).

Pendidikan 
Beliau merupakan graduan Ijazah Sarjana Muda Pengurusan Perniagaan Universiti Teknologi Mara (UiTM).

Keluarga 
Bibi Sharliza pernah berkahwin dan mempunyai 4 orang anak dan mempunyai cucu.

Pada 14 April 2010, beliau telah berkahwin dengan bekas Menteri Besar Negeri Sembilan, Tan Sri Mohd Isa Abdul Samad, yang ketika itu merupakan ADUN Bagan Pinang. Isa Samad sebelum itu telah menduda selepas kematian isterinya, Puan Sri Hazizah Tumin pada 7 Disember 2005 akibat kanser parotid (kelenjar pipi) yang dihidapi selama 10 tahun. Bibi Sharliza dan Mohd Isa bernikah di rumah keluarga perempuan di Taman Fatimah, Kuala Pilah pada jam 3 petang.

Rujukan 

Anggota wanita Pertubuhan Kebangsaan Melayu Bersatu
Muslim Malaysia
Kelahiran 1971
Ahli Dewan Undangan Negeri Sembilan ke-11
Barisan-UMNO
Ahli wanita Dewan Undangan Negeri Malaysia